# Eivør Pálsdóttir

### A Wikipédiából, a szabad lexikonból.

Eivør a G! Festivalon 2004-ben

Eivør Pálsdóttir (*1983. július 21. Syðrugøta, Feröer), legtöbbször csak Eivør vagy Eivör, sikeres feröeri énekesnő és zeneszerző.

Huzamosabb ideig Izlandon, illetve Koppenhágában élt.

## [szerkesztés] Zenei stílusa

Eivørt gyakran nevezik „a feröeri Björk”nek. Nem lehet egyetlen stílusba sem besorolni: repertoárja a dzsessztől a népzenéig, az etnopop tól a trip-hopig terjed, de klasszikus és egyházi zenében is otthon van. Ennek ellenére saját meghatározása alapján főként dzsesszénekesnek tekintik.

Danish Music Awards Folk 2006

Feröeren ő a 21. század sztárja, de nemzetközi rajongótábora is van. Sokan a mai Skandinávia egyik legjelentősebb énekesnőjének tartják, de egyúttal szorosan kötődik a hazai zenei élethez is annak sajátos gyökereivel, a feröeri balladákkal és a Kingo-zsoltárokkal együtt.

## [szerkesztés] Pályafutása

Eivør már 12 évesen egy feröeri férfikórus szólistájaként utazott Olaszországba. Első televíziós fellépésére 13 éves korában került sor, és ugyanabban az évben megnyerte a hazai tehetségkutató versenyt.

Feröeri népviseletben, 17 évesen

16 éves korában csatlakozott a Clickhaze együtteshez, azóta hivatásos énekes. 2000-ben jelent meg első szólóalbuma Eivør Pálsdóttir címmel. Egy évvel később –- izlandi zenei tanulmányai (dzsessz és klasszikus zene) alatt – a Clickhaze együttessel elnyerte a Prix Føroyar díjat. 2002-ben jött ki a Clickhaze első lemeze, valamint Kristian Blak Yggdrasil nevű dzsesszegyüttesének lemeze, amelyen szintén ő énekel. Egy évre rá jelent meg Krákan című albuma, amelyet két Icelandic Music Award díjjal jutalmaztak: A legjobb énekesnőnek és A legjobb előadónak járó díjjal.

Harmadik szólólemeze, az eivør 2004-es megjelenése után ismét jelölték a díjra, ezúttal Az év pop-albuma és Az év énekesnője kategóriában, a döntés azonban ezúttal nem neki kedvezett. (Ugyanígy járt világhírű pályatársa, Björk is.) 2005. február 9-én hazájában megkapta a 2004 embere Feröeren díjat, amelyet a neves politikusokból, tudósokból, művészekből és sportolókból álló zsűri így indokolt: „Dalaival a legpozitívabb módon helyezte fel Feröert a világ térképére.”

2005. április 23-án a tórshavni Atlantic Music Eventen neki ítélték az első alkalommal kiadott AME Zenei díjat a legjobb feröeri énekesnőként. Június 16-án Izlandon megkapta a Grímur nemzeti színházi díjat az Úlfhamssaga című darabért, a legjobb zenéért és a legjobb énekért. (A darab az Úlfhamsreimenen alapszik az izlandi mondavilágból.)

A Danish Music Awards - Folk 2006 12 kategóriájából hatra nevezték; a március 11-i díjátadón Az év dániai énekese és eivør című albumáért Az év dániai albuma díjat is megkapta.

Eivør a Feröeri Szimfonikus Zenekar operaénekeseként is fellép. Egy német kritikus szerint hangja„Istentől adott”; angol kritikusok „rendkívüli tehetség” és „Jégistennő” névvel illették.

## [szerkesztés] Diszkográfia

- 2000 - Eivør Pálsdóttir
- 2002 - Clickhaze EP (A Clickhaze együttessel)
- 2002 - Yggdrasil (Az Yggdrasil együttessel)
- 2003 - Krákan
- 2004 - Yggdrasil live in Rudolstadt (Az Yggdrasil együttessel, koncertfelvétel)
- 2004 - eivør
- 2005 - Trøllabundin (A Danmarks Radio Big Banddel)

## [szerkesztés] Külső hivatkozások

A Wikimedia Commons tartalmaz Eivør Pálsdóttir témájú médiaállományokat.

- Eivor.com - hivatalos honlap, letölthető számrészletek (angol)
- MySpace.com - saját honlap, négy teljes dallal (angol)
- A NordischerKlang.de Eivørről (német)
- Ostsee-Zeitung.de: Eivør Pálsdóttir ist die Stimme der Färöer (német)
- Ostsee-Zeitung.de: Färöische Sirene verzauberte Greifswalder (német)
- Bayerischer Rundfunk: Eivör - ein neuer Stern am nordischen Pop-Himmel (német)

A lap eredeti címe "http://hu.wikipedia.org../../../e/i/v/Eiv%C3%B8r_P%C3%A1lsd%C3%B3ttir_b853.html"

Kategóriák: Feröeriek | Feröeri kultúra | Énekesek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Dansk
- Deutsch
- Español
- Suomi
- Føroyskt
- Íslenska
- Simple English
- Svenska